open-index/open-wikipedia-markdown huggingface dataset:
City Lights Bookstore

[thumb|300px|City Lights anno [2010.]]
**City Lights** ('Lumina Urbana') est libraria libera et domus editoria Franciscopoli Californiae sita, quae litteras mundi, artes, et politicam progressivam exprimit. Praeterea condit Societatem Fundatum City Lights, societatem non lucrativam, quae res selectas culturam regionis attingentes edit.
[thumb|left|[Laurentius Ferlinghetti intra City Lights anno 2007.]]

Taberna anno 1953 condita est a Laurentio Ferlinghetti poeta et Petro D. Martin, qui post biennium discessit. Taberna et domus editoria late innotuerunt ob quaestionem Ferlinghettianam de obscenitate in *Howl,* corpore poematum Allen Ginsberg, anno 1956 a City Lights prolato. Anna Peters ibi anno 1971 operari coepit, et director exsecutivus anno 2007 in otium venit. Anno 2001, City Lights publicus lapis terminalis historicus rite creatum est. Taberna in Xysto Columbi 261 stat, ad fines Litoris Septentrionalis et Oppidi Sinarum Franciscopoli.
[thumb|City Lights anno [2013.]]
[thumb|City Lights mense Iulio [2003.]]

Aedificium ipsum, fenestris *clerestory* et parvum maenianum *mezzanine* praeditum, designatum est urbanus lapis terminalis propter eius "proprietates distinctas quae parva aedificia mercatoriora post terraemotum et conflagrationem anni 1906 constructorum repraesentant." Haec designatio conservationem certarum aedificii et viciniae proprietum externarum iubet. Nihilominus, Anna Peters, de effectu societatum dotcom et computatralium, dixit, "Priscus Franciscopolis tam oppugnatur ut evanescat."

## Notae

## Bibliographia
*David, Simon. 2001. "'Beat city' fights dotcom gold rush." *Daily Telegraph,* 19 Iunii.

## Nexus externi
*"And the Beats Go On," (commentarius, *San Francisco Chronicle,* Iunio 2001)
*"Finding Aid to City Lights Books Records, 1953-1970," (The Bancroft Library)
*"Landmark status likely for beatnik-era bookstore," (commentarius, *CNN*, Iunio 2001)
*"Poetry Landmark: The City Lights Bookstore," (Academiae Poetarum Americanorum)
*Situs proprius, 

Categoria:Aedificia Civitatum Foederatarum
Categoria:Aetas Prostrata
Categoria:Constituta 1953
Categoria:Librariae liberae Civitatum Foederatarum
Categoria:Franciscopolis (California)
Grolier Poetry Book Shop

thumb|Facies Grolier Poetry Book Shop (fenestra et ostium in parte laeva), Augusto 2005.
**Grolier Poetry Book Shop** est libraria libera in Via Plympton prope Quadratum Harvardianum Cantabrigiae in Massachusetta sita. Quamquam libraria editionum primarum condita, solum poesim hodie exprimit. Taberna, quae in uno conclave quadringentorum et quattuor pedum quadratorum forulis excelsis praeditum consistit, se veterrimam librariam continuam solum ad poesim et iudicium poeticum dicatam appellat. Anno 1927 constituta est.
[thumb|150px|left|Gordon Cairnie, diuturnus tabernae dominus. [Photographema ab Elsa Dorfman factum.]]

Grolier multos annos erat sedes industriae poeticae in regione Cantabrigiensi, partim ob gratiam Universitatis Harvardianae. Taberna poetas visitantes trahebat, ac locus erat gerrarum, rumorum, et *networking* in civitate poetica. Ioannes Ashbery, Robertus Bly, Robertus Creeley, Donaldus Hall, et Franciscus O'Hara scholastici subgraduati Harvardiani tabernam assidue frequentabant; Conradus Aiken poeta insulam supra libraria revera habitabat. Multi alii poetae et scriptores, inter quos Russell Banks, Franciscus Bidart, Guliemus Corbett, E. E. Cummings, T. S. Eliot, Laurentius Ferlinghetti, David Ferry, Allen Ginsberg, Dionysia Levertov, Marianna Moore,  Carolus Olson, Robertus Pinsky, Hadriana Rich, Ruta Stone, Iacobus Tate, et Franciscus Wright, amici Grolierani appellati sunt.

## Pinacotheca

Louisa-solano.jpg|Ludovica Solano, domina ab 1974 ad 2006, et Pumpkin canis. Photographema ab Elsa Dorfman factum anno 1984.
Gail-mazur-and-gordon-cairnie-by-elsa-dorfman.jpg|Gail Mazur et Gordon Cairnie in taberna annis 1960.
Robert-lowell-by-elsa-dorfman.jpg|Robertus Lowell in taberna annis 1960.
Lawrence-ferlinghetti-by-elsa-dorfman.jpg|Laurentius Ferlinghetti in taberna annis 1960, cum Gordon Cairnie, domino.
James-tate-and-gordon-cairnie-by-elsa-dorfman.jpg|Iacobus Tate et Gordon Cairnie in taberna annis 1960.

## Nexus externi
*Situs proprius, www.grolierpoetrybookshop.org

Categoria:Aedificia Massachusettae 
Categoria:Cantabrigia (Massachusetta)
Categoria:Librariae liberae Civitatum Foederatarum
Categoria:Quadratum Harvardianum
Universitas publica

[thumb|[Universitas Cairensis, primum universitatum publicarum exemplar vernaculare in Aegypto situm.]]

[thumb|Frons [Universitas Jahangirnagar|Universitatis Jahangirnagar Daccae in Bangladesia sitae.]]
[thumb|Principale [Universitas Chulalongkorn|Universitatis Chulalongkornianae auditorium in Thailandia situm.]]

**Universitas publica** est universitas quae plerumque per pecunias publicas a republica nationali vel subnationali concessas administratur, contra universitatem privatam. Num universitas nationalis habeatur publica inter civitates et regiones variat, plerumque secundum certas traditiones proprias. In nonnullis orbis terrarum regionibus (sicut Sinis), universitatibus publicis usitate est melior fama. Multae ex universitatibus publicis prominentissimis in numero optimarum universitatum a societate QS World University Rankings et Academic Ranking of World Universities habentur. In Aegypto, Universitas Al-Azhar, secunda a veterrima orbis terrarum universitas, anno 975 inaugurata est.

* Collegium
* Educatio
* Universitas municipalis
* Universitas praefecturalis
* Universitas privata

## Notae 
## Bibliographia 
* Bowen, Frank M., et Lyman A. Glenny. 1976. *State budgeting for higher education, state fiscal stringency and public higher education.* Berkeleiae: Center for Research and Development in Higher Education, University of California, Berkeley.
* Diamond, William J., Charles F. Martin Sr., et Richard I. Miller. 1969. *Methodology for assessing the quality of public education.* Lexingtoniae: College of Education, University of Kentucky.
* Fuhr, Don L. 1990. *Choices: public education for the 21st century.* Lanham Terrae Mariae: University Press of America. ISBN 0-8191-7879-9. ISBN 0-8191-7880-2 (charta).
* Green, Andy. 2013. *Education and state formation: Europe, East Asia and the USA.* Londinii: Institute of Education, University of London. Ed. 2a. Novi Eboraci: Palgrave Macmillan. ISBN 978-1-137-34173-0. ISBN 978-1-137-34174-7 (charta).
* Yi, Li. 2005. *The Structure and Evolution of Chinese Social Stratification.* University Press of America. ISBN 0-7618-3331-5.

## Nexus externi 
Categoria:Universitates
Harvard Book Store

[thumb|Harvard Book Store anno [2006.]]
**Harvard Book Store** est libraria libera quae libros novos, tritos, et viles venumdat in Quadrato Harvardiano prope Universitatem Harvardianam Cantabrigiae in urbe Massachusettae sito. Anno 1932 a Marco Kramer condita est, patre Francisci Kramer, qui tabernam diutissime exercebat, principioque libros definitivos scholasticis venditabat. *Forbes* periodicum, in commentario "World's Top Shops 2005," Harvard Book Store optimam librariam appellavit.

Annos recentioribus, publica acroasium series intra tabernam habita Albertum Gore, Stephanum King, Haruki Murakami, Orhan Pamuk, Salman Rushdie, Ioannem Updike, multosque scriptores et academicos regionis benigne excepit.

## Notae
## Nexus externi
*"Next chapter for best seller," www.boston.com (*Boston Globe*)
*Situs proprius, www.harvard.com
*"Wellesley couple buy Harvard Book Store," www.boston.com (*Boston Globe*)

Categoria:Aedificia Massachusettae
Categoria:Cantabrigia (Massachusetta)
Categoria:Condita 1932
Categoria:Librariae liberae Civitatum Foederatarum
Categoria:Quadratum Harvardianum
Categoria:Tabernae
Festum Clearwater

[thumb|Sloop *Clearwater* [Flumen Hudsonianum navigat (2007).]]
**Festum Clearwater,** rite **Magna Fluminis Hudsoniani Renovatio** appellatum, est aestivale festum musicum et maximum veterrimumque Civitatum Foederatarum festum annuum sui generis, res unica, quae plus quam 15&thinsp;000 hominum exeunte hebdomade Iunio plus quam tria decennia attraxit. Prosunt omnes reditus Hudson River Sloop Clearwater, Inc., societati non lucrativae generis 501(c)(3), oecologismo dicatae.

Festum, imprimis celebratio Fluminis Hudsoniani, cantores, compositores carminum, actores, et musicos praebet, qui hilaria ad proposita offerunt—diversam mixturam musicae hodiernae, traditionalis, et radicum Americanarum, saltationis, oblectationis familiis dicatae, et fabulationis. Praeter has res, exhibitionem artificum manuum iudicataram, expositionem vivendi viridis, navalia fungentia, situs educationis de circumiectis, et Circulum Cantus, societatem spectatorum praebentem, schedulam biduorum conficiunt.
[thumb|[Petrus Seeger in Festo Clearwater (2007).]]

Festum conditum est anno 1966 a Toshi et Petro Seeger, marito et cantore vulgari, qui assidue in eo agebat. Inter musicos qui in festo egerunt numerantur Janis Ian, Arlo Guthrie, Thomas Paxton, Michaela Shocked, Tish Hinojosa, Dizzy Gillespie,  Paulus Winter, Odetta, Buffy Sainte-Marie, Dar Williams, The Skatalites, Ani DiFranco, Taj Mahal, Toshi Reagon, Christina Lavin, Stephanus Earle, Ioannes Colvin, Ioanna Osborne, Railroad Earth, Donna the Buffalo, Buckwheat Zydeco, Ionatha Brooke, Drive-By Truckers, Indigo Girls, Iosue Ritter, Susanna Vega, Jorma Kaukonen, Gulielmus Bragg, David Bromberg, Petrus Yarrow, The Low Anthem, Fratres Felice, Fratres Punch, Toubab Krewe, The Foremen, et Iustinus Townes Earle.

Anno 2009, festum nonnullas occasiones felices celebravit, inter quas fuerunt festus dies anniversarius quadragensimus *Clearwater* sloop deductae, natalis nonagensima Petri Seeger, et anniversarius quadringentesimus Henrici Hudson navigationis adversus flumen in *Halve Maen* ('Luna dimidiata') navi.
 
## Notae

## Nexus externi
*Situs proprius
*Situs sloop Woody Guthrie, www.beaconsloopclub.org
*Situs societatis Hudson River Sloop Clearwater, Inc., www.clearwater.org

Categoria:Festa
Categoria:Flumen Hudsonianum
Categoria:Petrus Seeger
Epistula decussata

[thumb|Epistula decussata, [Ontario Canadae, 1837.]]
[thumb|Epistula decussata, [Massachusetta, 1837.]]
**Epistula decussata** est epistula manu scripta quae duas distinctas copias scripturae continet, alia super aliam ad pares angulos posita. Hoc per tempora novi systematis postalis saeculo undevicensimo institutum est ad impensam vecturae litterarum et chartae minuendam. Haec ratio etiam **scriptura transversa** appellatur. Scriptura decussata a palimpsesto distinguitur quia manuscripta decussata continuo vel pro eodem proposito scribebantur (sicut diarium), potius quam postea iterum adhibita.

## Notae

## Bibliographia
*Hassam, Andrew. 1994. *Sailing to Australia: shipboard diaries by nineteenth-century British emigrants.* Manchester University Press. ISBN 978-0-7190-4546-2.
*Livingston, Ira. 1997. The Romantic Double-Cross: Keats's Letters. In *Arrow of Chaos: Romanticism and Postmodernity.* University of Minnesota Press. ISBN 0-8166-2795-9. Google Books.

## Nexus externi
Categoria:Cursus publicus
Categoria:Epistulae
Categoria:Manuscripta
Categoria:Systemata scribendi
Abecedarium Africanum

thumb|350px|Tabula maiusculorum et formarum scriptarum in *Orthographe pratique des langues africaines* (1930).
**Abecedarium Africanum,** vel **Internationale Abecedarium Africanum,** vel **Abecedarium Internationalis Instituti Africani,** anno 1928 excogitatum est a grege Africanistarum in Internationali Linguarum et Culturarum Africanarum Instituto (deinde Internationale Institutum Africanum appellato) Londinii sito, Theodorico Westermann missionario Germano duce. Propositum habebant ut omnes linguae Africanae in usibus scientificis et utilibus sine diacriticis scribi possint. Abecedarium in Alphabeto Phonetico Internationali conditur, cum paucis variationibus, sicut litterae *j* et *y,* quae eosdem sonos ut in lingua Anglica habent.

Hoc abecedarium progressui orthographiarum in multis linguis Africanis profuit, "basis transcriptionis" sexaginta fere, sed non omnium linguarum. Disputationes de harmonizatione rationum transcriptionis tandem ad assumptionem abecedarii referentialis Africani duxerunt. Abecedarium Africanum cum Alphabeto Phonetico Internationali pro fundamentis Orthographiae Mundi fuit.

## Litterae
*Abecedaria Latina
*Abecedarium Dinka
*Salomo Kante

## Notae 
## Bibliographia
*Coulmas, Florian. 1996. *The Blackwell Encyclopedia of Writing Systems.* Oxoniae: Blackwell.
*IIACL. 1930. *Practical Orthography of African Languages.* Ed. retractata. Londinii: Oxford University Press.
*Sow, Alfa I., et Mohamed H. Abdulaziz. 1993. Language and Social Change. Capitulu 18 in *Africa Since 1935,* ed. Ali A. Mazrui. UNESCO General History of Africa, 8. University of California Press.
*Westermann, Diedrich. 1927. *A common script for Twi, Fante, Gã and Ewe.* Accrae: Government Printer.

Categoria:Abecedarium Latinum
Categoria:Orthographia
Categoria:Systemata scribendi
Grammatologia

[thumb|[Ferdinandus de Saussure, qui structurales linguae proprietates investigavit, fundamenta grammatologiae reapse iciens.]]
**Grammatologia** est scientificum systematum scribendi studium, notio ab Ignatio Gelb linguista anno 1952 facta. Grammatologia investigare potest typologiam scriptorum, explicationem structuralium scriptorum proprietatum, et cognationem linguae scriptae et dictae. Sensu latissimo, nonnulli eruditi studium alphabetismi quoque in grammatologia amplectuntur, cum effectu quidem scripturae in philosophia, religione, scientia, gubernatione, et aliis rebus organizationis societatis humanae. Grammatologia praeterea cum evolutione culturali ex saeculo duodevicensimo coniuncta est.

*Deconstructio
*Graphemica
*Orthographia
*Poststructuralismus
*Structuralismus
*Systema scribendi
**De la grammatologie*

## Notae

## Bibliographia
*Daniels, Peter T. 1996. The study of writing systems.  In ''The World's Writing Systems,* ed. Peter T. Daniels et William Bright, 1-17. Novi Eboraci: Oxford University Press.
*Gelb, Ignace. 1952. *A Study of Writing.* Sicagi: University of Chicago Press.
*Küster, Marc Wilhelm. 2006-2007. *Geordnetes Weltbild: Die Tradition des alphabetischen Sortierens von der Keilschrift bis zur EDV: Eine Kulturgeschichte.'' Tubingae: Niemeyer.

Categoria:Linguistica
Categoria:Systemata scribendi
Morphogramma

**Morphogramma** est repraesentatio morphematis per graphema, solum in significatione condita. Inter systemata scribendi quae morphogrammatibus utuntur sunt kanji et hanja, ubi scriptores litteras Sinicas mutuantur ad morphemata vernaculara propter eorum significationes repraesentanda. Una littera repraesentare potest varia morphemata quae olim eandem significationem habebant. Exemplum in lingua Iaponica est graphema 東 'oriens', quod legi potest *higashi* vel *azuma* praeter eius repraesentationem logographicam morphematis *tō*. Praeterea, lectio logographica Iaponice *on* (a Sinica derivata) et lectio morphographica *kun* (Iaponica vernacula) appellatur.

* Logogramma
* Syllabogramma

## Bibliogaphia 
* Smith, J. S. 1996. Japanese Writing. In *The World’s Writing Systems,* ed. P. T. Daniels et William Bright, 209–217. Novi Eboraci: Oxford University Press.

Categoria:Graphemata
Categoria:Linguistica historica
Categoria:Systemata scribendi
Qalam

[thumb|Qalam in [calligraphia adhibita.]]
thumb|100px|Tria qalam.
**Qalam** (Arabice/Persice/Urdice/Sindhice قلم > Graeco
κάλαμος 'harundo') est genus calami ex siccato generis *Phragmitis* harundine facti et in calligraphia Islamica adhibiti. Vocabulum in linguis Arabica, Turcica, et Curdica hodiernis et 'calamus' et 'graphis', cum in linguis Persica, Hindi, et Urdu solum 'calamus' significat. Atramentum qalam destinatum est usitatum atramentum atrum. Scientia et scriptura in Islam sunt notiones magni momenti, et ergo qalam signum sapientiae et eruditionis in Qur'an videtur; Sura 68 quidem Al-Qalam appellatur.

*Kalam

## Nexus externi
*De calligraphia Islamica, calligraphyqalam.com (Calligraphy Qalam)
*De qalam, orient.rsl.ru (Russice)
*"Kalam," dexonline.ro (dictionarium Romanicum)

Categoria:Calligraphia
Categoria:Instrumenta
Categoria:Scripturae
Salomo Kante

**Salomo Kante** vel **Suleimanus Kante** (vulgo *Solomana Kante* et *Souleymane Kante,* 1922–1987) fuit scriptor Africanus et inventor N'Ko, abecedarii linguarum Maninkanarum Africae Occidentalis. Vocabulum ''n'ko'' in omnibus linguis Maninka 'dico' significat.

Kante hoc abecedarium post noctem meditationis profundae anno 1949 excogitavit, fidei putatae respondens Africanos esse "gentem sine cultura," et quia vernaculum systema scribendi Africanum eius linguae aberat. N'ko primum in Kankan Guineae pro abecedario Maninkano adhiberi coepit et in alias regiones Maninkaniloquentes Africae Occidentalis exinde disseminatum est.

*Abecedarium Africanum

## Bibliographia
*Conrad, David C. 2001. Reconstructing Oral Tradition: Souleymane Kanté’s Approach to Writing Mande History. *Mande Studies* 3:147–200.
*Kaba, Diaka Laye. 1992. Souleymane Kanté: l’inventeur de l’alphabet N’ko. *L’Educateur: Trimestriel Pédagogique des Enseignants de Guinée* 11–12:33.
*Kanté, Bourama. 1996. Souvenir de Kanté Souleymane. ''Somoya Sila: Journal Culturel de l'Association ICRA-N'KO* 19.
*Kanté, Souleymane. (1961), 1995. Alphabet de la langue N’ko: ‘N’ko sebesun’. In *Méthode pratique d’écriture N’ko*. Kankan. Reimpressa Siguiri: Mamady Keita.
*Vydrine, Valentin, ed. 2001. Lettres de Souleymane Kanté et Maurice Houis. *Mande Studies'' 3:133–146.

Categoria:Interpretes
Categoria:Scriptores Guineae
Categoria:Scripturae
Syllabogramma

**Syllabogramma** (*syllaba* + Graeco gramma) est signum ad syllabam verbi scribendam adhibitum. Syllabogrammata in scripto Maya usitate formam syllabae V (vocalis) vel CV (consonans-vowel) habent, quorum circa 83 agnoscuntur; signa CVC etiam inveniuntur. Duo syllabaria hodierna bene nota plerumque in syllabogrammatibus CV consistentia sunt kana Iaponica, ad eosdem sonos in variis occasionibus repraesentandos adhibita. Syllabogrammata sonos, logogrammata verba et morphemata repraesentant.

## Systema scribendi quae syllabogrammatibus utuntur
*Syllabarium
*Semisyllabarium

## Notae

## Bibliographia
*Johnson, Scott A. J. 2013. *Translating Maya Hieroglyphs.* Normanniae: University of Oklahoma Press. ISBN 9780806143330.

Categoria:Linguistica historica
Categoria:Phonologia
Categoria:Systemata scribendi
Chromatographia

[thumb|300px|Provectum [chromatographia gasii|**chromatographiae** gasii systema - Hoc instrumentum concentrationes acrylonitrilis in aere in variis locis per laboratorium chemicum recordatur.]]
**Chromatographia** (Graeco χρῶμα 'color' + γράφειν 'scribere') est copia rationum experimentalium ad mixturas separandas dicatarum primum inventa a Michael Cvet.
thumb|150px|left|Automatarius fractionum collector et *sampler* ad rationes **chromatographicas** dicatus
[thumb|125px|**Chromatographia** stratorum tenuium adhibetur ad partes extracti [plantae separandas experimentum pigmentis plantarum, ex quibus chromatographia appellatur, depingens.]]

Mixtura in umore phase mobili appellato dissolvitur, quod per structuram aliam materiam tenentem phasis stationaria appellatam portat. Varia mixturae elementa, quia variis celeritatibus moventur, inter se separantur. Separatio in partitione differentiali inter phases mobiles et immotas fundatur. Subtiles variationes in coefficiente partitionis cuiusdam compositi retentionem differentialem in phase stationaria producunt, separationem mutantes.

Chromatographia praeparativa vel analytica esse potest. Propositum chromatographiae praeparativae est separare partes mixturae ad usum provectiorem, et ergo est genus purificationis. Chromatographia analytica, usitate ex minore materia facta, ad proportiones rerum analyzatarum in mixtura metiendas adhibetur. Haec duo proposita se non mutuo excludunt. 

*Color
*Programmatura chromatographica

## Notae

## Nexus externi
*Nomina pro Chromatographia, www.iupac.org
*Repositorium datorum pro exercitatoribus chromatographiae, www.chromedia.org On line database and community for chromatography practitioners (paid subscription required)
*"Library 4 Science: Chrom-Ed Series," www.chromatography-online.org
*"Hydrophobic Interaction & Reversed Phase Chromatography Handbook," www.gelifesciences.com
*"Overlapping Peaks Program," www.vias.org 
*Pelliculae de chromatographia, ocw.mit.edu (Digital Lab Techniques Manual)
*"Chromatography Equations Calculators," www.mtc-usa.com (MicroSolv Technology Corporation)

Categoria:Analysis

Categoria:Pathologia
Categoria:Chemia
Hortus Botanicus Liliuokalani

thumb|300px|Hortus Botanicus Liliuokalani. 
**Hortus Botanicus Liliuokalani** est urbanus hortus botanicus agrorum 7.5 in Via Kuakini Septentrionali Honolulu Havaiorum situs, unus ex Hortis Botanicis Honoluluensibus, quotidie gratis apertus. Locus huius horti urbi et comitatui Honolului donatus est a Regina Liliuokalani, ultima monarcha Havaiana regnante. Terra Rivum Nuuanuensem et Cataractam Waikahaluluensem continet. Omnis hortus excolitur ut solum plantas in Havaiis endemicas exhibeat.

## Nexus externi 
* "Liliuokalani Botanical Garden," www.discover-oahu.com
* "Lili`uokalani Botanical Garden: A garden for Native Hawaiian Plants." www.honolulu.gov (City and County of Honolulu: Department of Parks and Recreation)
* "Liliuokalani Botanical Garden, Oahu," www.youtube.com (pellicula)

Categoria:Honolulu
Liliuokalani
Aphroditeola

***Aphroditeola*** est monotypicum genus fungorum ordinis Agaricalium quod rosea basidiocarpia cantharelloidea in solis silvarum coniferarum gignit.

Lamellae furcatae sunt, et basidiocarpiis plerumque est odor suaveolens, cuppediarum similis, sicut cinnamomum vel gummis rosea pictus. Saeculo vicensimo in *Hygrophoropsi* usitate describebatur, genere in Boletalibus posito. *Hygrophoropsis* autem basidiosporas dextrinoideas habet, quibus *Aphroditeola* caret. Per phylogeniam, *Aphroditeola* in Agaricalibus describitur. Haud multum eius biologiae scitur, sed typus generis ex basidiosporis in cultura pura coli potest, qui mycelium a roseo ad colorem aurantiacum rubentem producit. Varii auctores typum generis *Hygrophoropsem morganii* vel *Hygrophoropsem olidam* appellant, vel male *Hygrophoropsem rufescentem,* binomen falsum.

Nomen *Aphroditeola* Aphroditen, deam Graecam, attingit propter mixturam colorum pulchorum et odorem sicut unguentum iucundum. 

## Notae 
## Bibliographia 
* Binder, M., et D. S. Hibbett. 2006. Molecular systematics and biological diversification of Boletales. *Mycologia* 98(6):971–981. PMID 17486973. doi:10.3852/mycologia.98.6.971 
* Fries, N. 1979. Germination of spores of *Cantharellus cibarius.* *Mycologia* 71(1):216–219. Textus. doi:10.2307/3759237.
* Lodge, D. J., M. Padamsee, P. B. Matheny, M. C. Aime, S. A. Cantrell, D. Boertmann, et al. 2014. Molecular phylogeny, morphology, pigment chemistry and ecology in Hygrophoraceae (Agaricales). *Fungal Diversity* 64(1):1–99. doi:10.1007/s13225-013-0259-0.
* Moncalvo, J. M., R. Vilgalys, S. A. Redhead, J. E. Johnson, T. Y. James, M. Catherine Aime, V. Hofstetter, S. J. Verduin, E. Larsson, T. J. Baroni, Greg R. Thorn, S. Jacobsson, H. Clémençon, et O. K. Miller. 2002. One hundred and seventeen clades of euagarics. *Molecular Phylogenetics and Evolution* 23(3):357–400. PMID 12099793. doi:10.1016/S1055-7903(02)00027-1. PDF.

## Nexus externi 
* *Hygrophoropsis olida,* www.species.be
* *Hygrophoropsis morganii,* linnet.geog.ubc.ca
* Sept-Iles mushrooms - *Hygrophoropsis rufescens,* www.cegep-sept-iles.qc.ca:8080
* Lamoureux 2241 *Aphroditeola olida,* www.flickr.com
* *Aphroditeola olida,* www.mycoquebec.org

Categoria:Fungi
Categoria:Genera fungorum
Categoria:Genera fungorum ex hominibus mythologicis appellata
Categoria:Agaricales
Categoria:Taxa monotypa fungorum
Categoria:Taxa Redhead
Categoria:Taxa Binder
Categoria:Taxa 2013
Vexillum osiridis

***Vexillum osiridis*** est species parvorum gastropodorum maritimorum, molluscum familiae Costellariidarum. In regione Insularum Mascarenarum et Mari Erythraeo endemicum est. Ex Osiride deo Agyptio antiquo appellatur.

## Notae
## Bibliographia
*Vine, P. 1986. *Red Sea Invertebrates.* Londinii: Immel Publishing.

## Nexus externi
*World Register of Marine Species

Categoria:Costellariidae
Categoria:Species animalium
Osiris
Categoria:Taxa Issel
Categoria:Taxa 1869
Pelegrina

***Pelegrina*** est genus aranearum familiae Salticidarum, in America Septentrionali endemicum. Plurimae generis species olim in genere *Metaphidippo* circumscribebantur.

## Species
**Pelegrina aeneola* (Curtis, 1892) — America Septentrionalis
**Pelegrina arizonensis* (Peckham & Peckham, 1901) — America Septentrionalis
**Pelegrina balia* Maddison, 1996 — Civitates Foederatae
**Pelegrina bicuspidata* (F. O. P.-Cambridge, 1901) — Mexicum, Guatemala
**Pelegrina bunites* Maddison, 1996 — Civitates Foederatae, Mexicum
**Pelegrina chaimona* Maddison, 1996 — Civitates Foederatae, Mexicum
**Pelegrina chalceola* Maddison, 1996 — Civitates Foederatae
**Pelegrina clavator* Maddison, 1996 — Mexicum
**Pelegrina clemata* (Levi, 1951) — Civitates Foederatae, Canada
**Pelegrina dithalea* Maddison, 1996 — Civitates Foederatae
**Pelegrina edrilana* Maddison, 1996 — Mexicum
**Pelegrina exigua* (Banks, 1892) — Civitates Foederatae
**Pelegrina flaviceps* (Kaston, 1973) — Civitates Foederatae, Canada
**Pelegrina flavipes* (Peckham & Peckham, 1888) — Civitates Foederatae, Canada
**Pelegrina furcata* (F. O. P.-Cambridge, 1901) — Civitates Foederatae, Mexicum
**Pelegrina galathea* (Walckenaer, 1837) — Canada ad Costam Ricam, Bermudam
**Pelegrina helenae* (Banks, 1921) — Civitates Foederatae
**Pelegrina huachuca* Maddison, 1996 — Civitates Foederatae
**Pelegrina insignis* (Banks, 1892) — Civitates Foederatae, Canada
**Pelegrina kastoni* Maddison, 1996 — Civitates Foederatae, Mexicum
**Pelegrina montana* (Emerton, 1891) — Civitates Foederatae, Canada
**Pelegrina morelos* Maddison, 1996 — Mexicum
**Pelegrina neoleonis* Maddison, 1996 — Mexicum
**Pelegrina ochracea* (F. O. P.-Cambridge, 1901) — Mexicum, Guatemala
**Pelegrina orestes* Maddison, 1996 — Civitates Foederatae, Mexicum
**Pelegrina pallidata* (F. O. P.-Cambridge, 1901) — Mexico ad Nicaragua
**Pelegrina peckhamorum* (Kaston, 1973) — Civitates Foederatae
**Pelegrina pervaga* (Peckham & Peckham, 1909) — Civitates Foederatae
**Pelegrina proterva* (Walckenaer, 1837) — Civitates Foederatae, Canada
**Pelegrina proxima* (Peckham & Peckham, 1901) — Insulae Bahamenses, Cuba, Hispaniola, Iamaica
**Pelegrina sabinema* Maddison, 1996 — Civitates Foederatae
**Pelegrina sandaracina* Maddison, 1996 — Mexico ad Nicaraguam
**Pelegrina tillandsiae* (Kaston, 1973) — Civitates Foederatae
**Pelegrina tristis* Maddison, 1996 — Civitates Foederatae
**Pelegrina variegata* (F. O. P.-Cambridge, 1901) — Mexico ad Panamam
**Pelegrina verecunda* (Chamberlin & Gertsch, 1930) — Civitates Foederatae, Mexicum
**Pelegrina volcana* Maddison, 1996 — Panama
**Pelegrina yucatecana* Maddison, 1996 — Mexicum

## Notae

## Nexus externi
*Adumbrationes specierum, salticidae.org
*Imagines *P. arizonensis,* www.miiz.waw.pl
*Imagines *P. flavipedum,* www.miiz.waw.pl
*Imagines *P. galatheae,* www.forestryimages.org

Categoria:Araneae Americae Septentrionalis
Categoria:Salticidae
Categoria:Taxa Franganillo
Categoria:Taxa 1930
Pelegrina galathea

***Pelegrina galathea*** est species aranearum familiae Salticidarum, endemica in America Septentrionali a Canada ad Costa Rica. Plerumque regiones gramineas et apricas frequentare solet.

## Notae

## Nexus externi
*"Peppered Jumper," bugguide.net

Categoria:Salticidae
galathea
Categoria:Taxa Walckenaer
Categoria:Taxa 1837
Pelegrina orestes

***Pelegrina orestes*** est species aranearum familiae Salticidarum, endemica in civitatibus Guaxaca et Chihuahua in Mexico et Arizona in Civitatibus Foederatis 

## Bibliographia
*Maddison, Wayne P. 1996. *Pelegrina Franganillo and other jumping spiders formerly placed in the genus Metaphidippus (Araneae: Salticidae).* Bulletin of the Museum of Comparative Zoology, 154, no. 4, 215-368. Textus.

## Nexus externi
*De specie, tolweb.org (Arbor Vitae)
*De specie, www.catalogueoflife.org (Catalogus Vitae)

Categoria:Salticidae
orestes
Categoria:Taxa Maddison
Categoria:Taxa 1996
Logogramma

[thumb|Stela 5 ex [Takalik Abaj Guatemalae scripturam Maya monstrat.]]
**Logogramma** (Graeco λόγος 'sermo; ratio' + γράμμα 'scriptura') est graphema, minima systematis scribendi unitas, quae verbum, lexema, vel morphema per se significat. Quod aliis systematibus scribendi aut non linguisticis opponi potest, sicut pictogrammata et ideogrammata, quae nuntios communicant, aut linguisticis sicut abecedaria, abjad, et syllabaria, ubi quodque signum phonema (sonum) vel mixturam phonematum, non vocabula tota, lexemata, vel morphemata significat.
thumb|left|Logogrammata Sinica 'natare' et 'madefacere' significantia: signum laevum, 'aqua' significans, certam coniunctionem cum aqua monstrat; signum dextrum, 'reus' in uno latere et 'silva' in alio, indicat haec verba *qiú* et *lín* proprie dici. Hoc systema, quod verbum per thema et pronunciationem evocat, est usitatissimum inter logogrammata Sinica.

Non confundendenda logogrammata cum ideogrammatibus vel hieroglyphicis, nam ideogrammata notiones recte significant plus quam mera verba vel morphemata, nullumque systema logographicum prorsus ideographicum est.

Logogrammata ex elementis ad visum pertinentibus varie ordinatis componuntur, aliquando ad segmentationem phonematum redientes, principium per quod abecedaria efficiuntur. Quam ob rem meminisse sonum verbi abecedario scripti plerumque facilius est, sed significatio logogrammatis facillime memoria teneri vel animo fingi potest. Quia signum se plus significationibus quam sonis consociat, locutiones distinctissimae ad significandas notiones similes comprimi possunt.
 
Systemata logographica fortasse fuerunt primae scripturae formae verae in orbe terrarum adhibitae: hieroglyphicae Aegypti antiquae, litterae Sinicae, scripturae Mesoamericanae, et scripturae cuneiformes Asiae Minoris, nonnulla elementa logographica ferre possunt. Primi gradus scripturae Shümom, in Cameronia saeculo undevicensimo evolutae, etiam fuerunt logographica.
[thumb|[Hieroglyphica Aegyptia.]]
 
Systematibus quae abecedario Latino utuntur etiam sunt signa potentiam logographicam habentia, in notatione mathematica, ut exempli gratia signum *%,* quod centesimas significat.

Nonnulla systemata omnino sunt logographica, atque omnia variis signorum formis utuntur ad sonum explicandum vel flexuram grammaticam addendam. Exempli gratia, in scriptura Sinica sunt logogrammata pura, sed maior pars signorum sunt phonogrammata, quae componuntur ex binis elementis: uno proximam verbi notionem significante, unoque sonum monstrante.

*Morphogramma
*Logotypus
*Phonogramma
*Scriptura pictographica

## Bibliographia
*Daniels, Peter T., et William Bright. 1996. ''The World's Writing Systems.* Oxoniae: Oxford University Press.
*DeFrancis, John. 1984. *The Chinese Language: Fact and Fantasy.* Honolulu: University of Hawaii Press. ISBN 0824810686.
*Hannas, 1997. *Asia's Orthographic Dilemma.* Honolulu: University of Hawaii Press. ISBN 082481892X.
*Hoffman, Joel M. 2004. *In the Beginning: A Short History of the Hebrew Language.'' NYU Press. ISBN 0814736904. 

Categoria:Graphemata
Categoria:Scripturae
Curetis siva

***Curetis siva*** est species papilionum familiae Lycaenidarum, in Asia endemica. Ex Sivo appellatur, deo in Hinduismo magnopere culto. 

## Nexus externi
*De specie, www.nhm.ac.uk (The Global Lepidoptera Names Index)
*Photographemata, www.ifoundbutterflies.org (Indian Foundation for Butterflies)

Categoria:Curetis
Categoria:Fauna Pakistaniae
Categoria:Lepidoptera Indiae
Categoria:Species animalium
Sivus
Categoria:Taxa Evans
Categoria:Taxa 1954
Curetis thetis

***Curetis thetis*** est species papilionum familiae Lycaenidarum, papilio caeruleus in Asia endemicus.
[thumb|125px|left|*Curetis thetis* [mas in Silent Valley.]]

Hic papilio invenitur in India Paeninsulari, ad meridiem Himalaiae versus, sed non in desertis vel regionibus ubi pluvia est exigua; partibus Assamiae; Saurashtra; Bengalia, Sylhet, ad Birmaniam. Etiam invenitur in Insulis Nicobarensibus, Taprobane, Iava, Philippinis, Celebi septentrionali, et Selajar.

## Pinacotheca 

Fasciculus:Indian Sunbeam (Curetis thetis)- Male in Narshapur, AP W IMG 0793.jpg|Mas in Narsapur Medak districtus Indiae
Fasciculus:Indian Sunbeam (Curetis thetis)- Male in Hyderabad, AP W IMG 0232.jpg|Mas in Hyderabad Indiae
Fasciculus:Indian Sunbeam (Curetis thetis) in Hyderabad, AP W IMG 9945.jpg|Femina in Hyderabad Indiae
Fasciculus:(Curetis thetis) Indian Sunbeam along Eastern Ghats 03.jpg|*Curetis thetis* secundum Ghat Orientalia in Visakhapatnam Indiae
Fasciculus:Indian Sunbeam (Curetis thetis) in Hyderabad, AP W IMG 9941.jpg|Femina in Hyderabad Indiae
Fasciculus:Indian Sunbeam (Curetis thetis) in Hyderabad, AP W IMG 9693.jpg|Femina in Hyderabad Indiae

## Notae 
## Bibliographia 
* Bingham, C. T. 1907. *Fauna of British India: Butterflies.* Vol. 2.
* Beccaloni, G. W., M. J. Scoble, G. S. Robinson, et N Pitkin, eds. 2003. *The Global Lepidoptera Names Index* (LepIndex). Situs.
* Wynter-Blyth, M. A. 1957. *Butterflies of the Indian Region.* Mumbai: Bombay Natural History Society.

## Nexus externi 
* De Lepidopteris, www.nic.funet.fi

Categoria:Curetis
Categoria:Species animalium
Thetis
Categoria:Lepidoptera Indiae
Categoria:Taxa Hübner
Categoria:Taxa 1819
Curetis

***Curetis*** est genus papilionum familiae Lycaenidarum, in Asia Meridiorientali endemicum. Hoc est solum genus subfamiliae **Curetinarum.**

## Species selectae
**Curetis acuta*
***Curetis acuta formosana* Fruhstorfer, 1908
**Curetis brunnea* Wileman, 1909
**Curetis barsine* Felder, 1860
**Curetis bulis*
**Curetis dentata*
**Curetis discalis* Moore, 1879
**Curetis felderi* Distant, 1884
**Curetis freda* Eliot, 1959
**Curetis honesta* Fruhstorfer, 1908
**Curetis insularis* (Horsfield, 1829)
**Curetis latipicta* Fruhstorfer, 1908
**Curetis minima* Distant & Pryer, 1887
**Curetis naga* Evans, 1954
**Curetis nesophila* C. & R. Felder, 1862
**Curetis nisias* Fruhstorfer, 1908
**Curetis regula*
**Curetis santana*
**Curetis saronis*
**Curetis semilimbata* Fruhstorfer, 1908
**Curetis siva*
**Curetis sperthis* (C. & R. Felder, 1865)
**Curetis tagalica* (C. & R. Felder, 1862) 
**Curetis thetis*
**Curetis tonkina* Evans, 1954
**Curetis venata* Fruhstorfer, 1908

## Nexus externi
*De genere, www.nic.funet.fi (Funet)
*Imagines, www.boldsystems.org


Categoria:Genera animalium
Categoria:Lycaenidae
Categoria:Taxa Hübner
Categoria:Taxa 1819
Piscicultura

[thumb|[Piscicultura salmonidarum in mari (maricultura) Loch Ainort in fiordo ante Skiam.]]
[thumb|*Aqua-Boy,* [navis Norvegica quae piscario Marine Harvest in occidentali Scotiae litore prodest.]]
[thumb|Homo [ova piscium manu continet.]]
[thumb|*[Osphronemus goramy* saepe in caveis in media Thailandia educatur.]]
[thumb|Artificiosi pisciculturae lacus [arboribus cincti propositum cooperativum in vico rustico constituunt.]]
**Piscicultura** est principale aquaculturae genus. Piscicultura in piscibus pro commercio educatis in lacubus artificiosis vel aliis saeptis consistit, plerumque ad cibum colendum. Locus qui pisces iuvenes in inculta liberat piscatus oblectationis causa, vel ad naturales speciei numeros augendos, plerumque piscarium appellatur. Per orbem terrarum, greges piscium maximi momenti in piscicultura sunt Cyprinidae, Salmonidae, Tilapiini, et Siluriformes.

## Notae
## Bibliographia
; Opera antiquiora
* 1559 : Ianus Dubravius; Conradus Gesnerus, ed., *De piscinis et piscium qui in eis aluntur naturis libri quinque* Textus

; Eruditio recentior
*Benson, Tess. *Advancing Aquaculture: Fish Welfare at Slaughter.* PDF.
*Brown, Lester R. 2001. Fish Farming May Soon Overtake Cattle Ranching As a Food Source. Earth Policy Institute.
*European Food Safety Authority. 2004. Opinion of the Scientific Panel on Animal Health and Welfare on a request from the Commission related to welfare aspects of the main systems of stunning and killing the main commercial species of animals. *The EFSA Journal* PDF.
*Håstein, T. 2004. Animal welfare issues relating to aquaculture. *Proceedings of the Global Conference on Animal Welfare: an OIE Initiative,* 219–231. PDF.
*Jhingran, V. G. 1987. *Introduction to Aquaculture.* Romae: Nigerian Institute for Oceanography and Marine Research.
*Manci, Bill. 2014. Fish Farming News--Momentum is a beautiful thing. Fisheries Technology Associates.
*Marziali, Carl. 2009. The Case for Fish and Oyster Farming. *Trojan Family Magazine,* 17 Maii.
*Swift, D. R. 1993. *Aquaculture Training Manual.* Ed. 2a. John Wiley & Sons. ISBN 9780852381946.
*Yue, Stephanie. An HSUS Report: The Welfare of Farmed Fish at Slaughter. Humane Society of the United States.

*Agricultura
*Educatio animalium
*Piscatus

## Nexus externi
*De aquacultura (NOAA)
*FAO Fisheries Department et eius SOFIA relatio de piscatoriis et aquacultura
*Luca Garibaldi, "List of animal species used in aquaculture" (FAO)

## Pinacotheca

Fasciculus:Cage-reared-fish.jpg|Pisces in caveis educati. My Tho, delta Mekong Vietnamiae.
Fasciculus:Zapotec fish farm in Ixtlan Oaxaca.png|Communale piscarium Zapotecanum Ixtlán de Juárez in vico Oaxacae Mexici.
Fasciculus:Alaminosjf402.JPG|Piscarium multarum specierum et invertebratorum (*Multi-Species Fish and Invertebrate Breeding and Hatchery*) Laboratorium Marinum Oceanographicum Lucap in vico Alaminos Pangasinan Philippinarum
Fasciculus:Freshwater prawn farm2.jpg|Fundus scillarum aquae dulcis in Bangladesia.

Categoria:Aquacultura
Categoria:Pisces
!
Tractum periegeticum

[thumb|Tractum periegeticum ([Anglice *caravan*) in Nederlandia, 2005.]]
[thumb|Tracta lacrimarum ([Anglice *teardrop trailers*).]]
[thumb|Tractum *caravan* a societate Howcroft in [West Hartlepool ostentatori Anglico primo dimidio saeculi vicensimi fabricatum.]]
[thumb|Dr. [Gulielmus Gordon Stables in Wanderer ('Erro'), suo tracto oblectationis.]]
[thumb|[Autocurrus et tractum *camping* Saeptum Nationale Montium Glaciei Montanae, 1933.]]
[thumb|Tractum lacrimarum ([Anglice *teardrop trailer*).]]
**Tractum periegeticum,** vel fortasse **currus periegeticus,** est vehiculum viarium, quod ad locum somnum praebentem trahitur ac tentorio commodius et tutius est, quamquam tentoria periegetica fiunt et venumdantur. Tractum periegeticum facultatem hominibus dat, ut domum in itinere vel ferias agentes habeant, deversoria vel deversoria vehicularia non petentes, et sinit ut ii degant in locis ubi deversoria absint. In nonnullis autem civitatibus tracta in locis designatis statui debent, ubi mercedes solvendae sunt.

Tracta periegetica et commeatus variant ab exemplaribus fundamentalibus, quae vix plus quam tentorium super rotas esse possunt, ad exemplaria conclavia continentes, supellectibus, apparatibus, et armis domesticis praedita. Praecipue in America Septentrionali, Europa, Australia, et Nova Zelandia adhibentur, et aliter sunt rarae. In Europa tracta periegetica et commeatus origines habuerunt inter Zingaros et greges actorum, qui in autocurris ab equis tractis plerumque degebant.

## Pinacotheca 

Fasciculus:Adria Opatija einachsig h.jpg|Tractum generis Adriae
Fasciculus:117 Qek, Castiglione 2005 002.jpg|Tractum generis QEK Junior Caravan

* Domuncula subrotata
* Domus motorica
* Iter oblectationis
* Statio tractorum
* Tractum
* Vardo
* Vehiculum oblectationis

## Notae 
## Nexus externi 
Categoria:Domus
Categoria:Periegesis
Categoria:Tracta
Categoria:Vehicula
Machina mimeographica

[thumb|Schematica quotidianae machinae mimeographicae [adumbratio.]]
**Machina mimeographica** (saepe **mimeo** imminutum) vel **duplicator stincillosa** est vile prelum typographicum quod atramentum per stincillam in chartam cogit. Ratio mimeographica cum ratione duplicatoris spirituali non confundenda est.

Machinae mimeographicae, cum duplicatoribus spiritualibus et hectographiis, fuerunt 
technologia communis ad parvos numeros duplicandos, ut in operibus officinarum, materiis docendi, et nuntiis ecclesiasticis. Prima *fanzines* per hanc technologiam propagari solebant, quia ratio divulgata et vilis erat. Annis autem 1960 exeuntibus, xerographia et impressio compensata machinas mimeographicas, duplicatores spirituales, et hectographia gradatim summovere coeperunt.

Usus stincillarum est ars antiquus, sed per chemiam, chartas, et prela, rationes rapide saeculo undevicensimo exeunte progrediebantur.

## Pinacotheca

Fasciculus:1889 Edison Mimeograph.jpg|Proscriptio pro Edison Mimeograph, 1889
Fasciculus:Mimeograph, 1918.png|Adumbratio machinae mimeographicae, 1918
Fasciculus:Mimeograph - The National Duplicator.JPG|Duplicator "The National" societatis Jackson & O'Sullivan, Brisbane in urbe Terrae Reginae per Bellum Orbis Terrarum II factus.
Fasciculus:Resistance mimeograph machines.JPG|Machinae mimeographicae a repugnantia Belgica per Bellum Orbis Terrarum II ad subterranea diaria et libellos propagandos adhibitae.

## Notae
## Bibliographia
*Cansler, Russell N., ed. 1952. *Fundamentals of mimeographing: stencil preparation, machine operation, uses.* Sicagi: School Department, A. B. Dick Co.
*Hutchison, Howard. 1979. *Mimeograph: Operation Maintenance and Repair.* Blue Ridge Summit: Tab Books. ISBN 0830689419, ISBN 0830679413 (charta).
*McMillian, John Campbell. 2011. *Smoking typewriters : the Sixties underground press and the rise of alternative media in America.* Novi Eboraci: Oxford University Press. ISBN 9780195319927, ISBN 0195319923.

## Nexus externi
Categoria:Impressio
Categoria:Technologia
Schola artis

[thumb|*In studio,* [pictura a Maria Bashkirtseff anno 1881 facta, sessionem in schola artis Musei Artis Civici Dnipropetrovsciani, Dnipropetrovsk Ukrainae pingit.]]
[thumb|[Schola Artis Baumiana, Allentown Pennsilvaniae sita.]]
**Schola artis** est institutio educationis quae artes oculorum, praecipue illustrationem, picturam, photographiam, sculpturam, et designationem graphicam, exprimit. Scholae artis saepe in his provinciis curricula elementaria, secundaria, postsecundaria (vel subgraduata), vel graduata (vel postgraduata) habent. Quae distinguuntur a maioribus institutionibus quae etiam maiores vel gradus in artibus oculorum offerre possunt, solum autem unam partem maioris gregis curriculorum (sicut artes liberales et scientiae). Schola Bellarum Artium in Francia, ex tempore cum constitueretur, fortasse est primum talis institutionis ordinatae exemplar, contra antiquam magistri et tironis traditionem.

*Educatio
*Figura academica
*Schola Instituti Artis Chicaginiensis

## Bibliographia
*Madoff, Steven Henry, ed. 2009. *Art school: propositions for the 21st century.* Cantabrigiae Massachusettae: MIT Press. ISBN 9780262134934 (charta), ISBN 0262134934 (charta).

## Nexus externi
*Situs proprius, www.acsa.sa.edu.au (Schola Artis Centralis Adelaidensis)
*Situs proprius, sydneyartschool.com.au (Schola Artis Sydneiensis)
*Situs proprius, www.saic.edu (Schola Instituti Artis Chicaginiensis)

Schola
Categoria:Educatio
Categoria:Genera scholarum
Vardo

[thumb|200px|Interior vardonis generis Reading pars, olim a [Zingaris Britannicis (Romanichal) adhibita. Familia in vico Rhu museo donavit.]]

**Vardo** est traditionalis carrus ab equis tractus quo Zingari Britannici (Romanichal) pro domo uti solent. Hoc vehiculum, saepe camino praeditum, plerumque habetur ornatissimum, contortissimum, clarissime pictum, adeo inauratum. Videtur praeterea designatione artificiosa et opere ligneo exemplum culturae altae. Vardo maximam gratiam circa septuagensimos annos habebat, ab 1850 fere ad 1920. Quod autem hodie quaestui non iam adhibetur, sed in nundinis equestribus Romanichal per annum exhibetur, quarum meercatus equestris ad Appleby notissimus est.

## Notae
## Bibliographia
thumb|*Trotting cart* generis Romanichal.
thumb|*Ledge vardo* generis Romanichal
[thumb|[Traditionale avis Romanichal (*chiriklo*) caelatum, in ianua visum. Vardo generis Reading, ex saeculo vicensimo ineunte.]]
*Capstick, Tony, et Paul Donoghue. 2002. *Appleby Horse Fair: A Collection of Stories, Poems and Photographs.* North Yorkshire: The Appleby Fair Company.
*Fraser, Angus. 1995. *The Gypsies.* Wiley-Blackwell. ISBN 0631196056.
*Hart, Edward. 1993. The gypsy horse type of coloured pony. In *The Coloured Horse and Pony.* Allen Breed Series (Londinii: A. Allen & Co. Limited ISBN 0851315720) pp 58–71
*Harvey, Denis E. 1979. *The Gypsies: Waggon-Time and After.* Batsford. ISBN 0713415487. Interrete.
*Hockensmith, John Stephen. 2006. ''The Traveler's Way: The Road to Appleby Fair.* Fine Art Editions Gallery and Press. ISBN 9781599755977. Google Books.
*Jones,  E. Alan. (1986) 2002. *Yorkshire Gypsy Fairs Customs & Caravans: 1885 to the Present.* North Yorkshire: The Appleby Fair Company. ISBN 0907033431. Google Books.
*Lemke, Timothy. 2007. *The New Gypsy Caravan.* Lulu.com. ISBN 1430302704.
*Thorbum, Gordon, et John Baxtr. 2010. *Travelling Art: Gypsy and Canal Barges.* The History Press Ltd. ISBN 0752455028.
*Ward-Jackson, C. H., et Denis E. Harvey. (1972) 1973. *The English Gypsy Caravan: Its Origins, Builders, Technology and Conservation.* David & Charles Publisher Limited. ISBN 0715356801. Google Books. 
*Wood, Manfri Frederick. 1973. *In the Life of a Romany Gypsy.'' Londinii: Routledge & Kegan Paul Books. ISBN 0710075952.

*Domuncula subrotata
*Tractum periegeticum

## Nexus externi
*Gypsy waggons, gypsywaggons.co.uk
*Exempla, sca.lib.liv.ac.uk
*Exemplum: Dunton Reading wagon circa 1914, pars 1 uk.youtube.com (pellicula)
* Exemplum: pars interior Dunton Reading wagon circa 1914, pars 3, uk.youtube.com (pellicula)
*De Nick Dowe, traditionali vardo pictore et refectore currorum, uk.youtube.com (pellicula)
*Propositum Vardo Britanniarum Regni, gypsywaggons.co.uk

Categoria:Tracta
Categoria:Zingari
Franciscus Damrosch

[thumb|Franciscus Damrosch. [Photographema a Davis & Sanford factum.]]
**Franciscus Damrosch** (natus *Frank Heino Damrosch,* in Germania die 22 Iunii 1859; mortuus 22 Octobris 1937) fuit conductor et educator musicus Americanus.

## Vita 
Damrosch Vratislaviae in urbe Silesiae die 22 Iunii 1859 natus est, filius Helenae von Heimburg, olim cantricis operaticae, et Leopoldi Damrosch conductoris. Ad Civitates Foederatas anno 1871 migravit cum patre, Gualterio fratre, et Clara, sorore et magistra musica. Parentes erant Lutherani; patris autem pater Iudaicus fuerat.

Opus musicae in Germania sub Dionysio Pruckner dederat. Novi Eboraci in urbe sub Ferdinando von Inten et in Europa sub Mauritio Moszkowski studuit.
 
Ad Denverium Colorati migravit, eo consilio ut cursum mercatorium sequeret, sed mox ad musicam rediens, anno 1884 organista, conductor Denver Chorus Club, et inspector musicae in scholis publicis meruit.

Nonnullos annos fuit magister chori in theatro Operae Metropolitanae Novi Eboraci. Mendelssohn Glee Club ab anno 1885 ad 1887 conduxit. Anno 1892, "People's Singing Classes" ordinavit, et Societatem Artis Musicae Novi Eboraci condere adiuvit. Anno 1897, inspector musicae in scholis publicis Novi Eboraci creatus est.

Anno 1898 Damrosch in loco Gualterii fratris substituit conductor Societatis Oratoriorum, quam usque ad 1912 curavit. Hortus Damroschianus, pars Lincoln Center for the Performing Arts, ex familia appellatur.
[thumb|[Alice Tully Hall in aedificio Scholae Juilliardianae.]]

Anno 1905, Instituti Artis Musicae Novi Eboraci condidit et curare coepit. Inter suos discipulos ibi fuit Gulielmus Howland, qui multos annos caput partis musicae Universitatis Michiganiae meruit. Anno 1926, hoc institutum cum Schola Graduata Juilliardiana confusa est ad scholam creandam quae hodie est Schola Juilliardiana.

Damrosch mortuus est Novi Eboraci die 20 Octobris 1937.

* Carolus Seeger

## Notae 

## Bibliographia 
* Martin, George Whitney. 1983. ''The Damrosch Dynasty: America's First Family of Music.* Novi Eboraci: Houghton Mifflin.
* Stebbins, Lucy Poate, et Richard Poate Stebbing. 1945. *Frank Damrosch: let the people sing.'' Praefatio Walter Damrosch. Durhamiae Carolinae Septentrionalis: Duke university press.

## Nexus externi 
* 

Categoria:Nati 1859
Categoria:Mortui 1937
Categoria:Duces orchestrae Germaniae
Categoria:Incolae Germaniae
Categoria:Incolae Novi Eboraci